Аляксандар Міхал Сапега

**Аляксандар Міхал Сапега** (, места Высокае Берасьцейскага ваяводзтва — , Варшава) — дзяржаўны дзяяч Вялікага Княства Літоўскага. Абозны вялікі літоўскі (1748—1750), генэрал-маёр (1750), падскарбі дворны літоўскі (1750—1754), ваявода полацкі (1754—1775), гетман польны літоўскі (1762—1775), канцлер вялікі літоўскі (з 1775).

Валодаў Высокім, Друяй, Зэльвай, Старым і Новым Быхавам, Дзярэчынам, Луннам і інш. Кавалер ордэнаў Белага арла (1753) і Сьвятога Станіслава (1765), а таксама расейскага Аляксандра Неўскага (1776).

## Біяграфія
Прадстаўнік чарэйска-ружанскай лініі магнацкага роду Сапегаў гербу «Ліс», сын Казімера Лявона, ваяводы берасьцейскага, і Караліны Тэрэзы з Радзівілаў. Меў брата Міхала Ксавэрыя, крайчага вялікага літоўскага і сястру Ганну. Быў пляменьнікам Юзэфа Станіслава, біскупа і Міхала Антонія, падканцлера вялікага літоўскага.

Па сьмерці бацькі знаходзіўся пад апекай дзядзькі Юзэфа Станіслава. Навучаўся ў езуіцкім калегіюме ў Любартаве.

3 1746 году неаднаразова абіраўся ў сойм. У 1748 годзе стаў абозным вялікім літоўскім. У 1750 годзе атрымаў званьне генэрал-маёра і урад падскарбія дворнага літоўскага, у 1754 годзе — урад ваяводы полацкага. 

У 1762 годзе атрымаў булаву гетмана польнага літоўскага. У 1763—1764 гадох падтрымліваў Караля Станіслава Радзівіла «Пане Каханку», выступаў супраць кандыдатуры Станіслава Аўгуста Панятоўскага на сталец. Па абраньне апошняга перайшоў на бок Фаміліі. У 1775 годзе атрымаў урад канцлера вялікага літоўскага. Таемна падтрымліваў Барскую канфэдэрацыю, хоць быў ляяльным да караля і вялікага князя Станіслава Аўгуста Панятоўскага і Расейскай імпэрыі. У 1789 годзе быў маршалкам Вярхоўнага Трыбуналу.

Непрыхільна сустрэў Канстытуцыю 3 траўня 1791 году. У 1792 годзе на прапанову караля далучыўся да Таргавіцкай канфэдэрацыі і быў ейным маршалкам у Вялікім Княстве Літоўскім, па чым засядаў з кіраўніцтвам канфэдэрацыі ў Горадні.

Зьбіраў кнігі, рукапісы. Захапляўся музыкай і малярствам.

27 сьнежня 1756 году ажаніўся з Магдаленай Агнешкай (1739—1780), дачкой мечніка вялікага кароннага князя Антонія Бэнэдыкта Любамірскага і Ганны Соф’і Ажароўскай. У шлюбе нарадзіліся дзеці:
* Казімер (1757—1758)
* Ганна Тэафілія (1758—1813), 1-ы муж з 1774 году князь Геранім Януш Сангушка (1743—1812), 2-гі муж з 1786 году Севярын Патоцкі (1762—1829)
* Караліна (1759—1814), 1-ы муж з 1775 году Тэадор Патоцкі (пам. 1812), 2-гі муж падстолі вялікі каронны Станіслаў Солтык
* Мар’яна Кацярына (нар. 1760), 1-ы муж Ян Салагуб, 2-гі муж князь Ігнаці Пузына
* Эмілія (1762—1835), жонка падкаморага старадубскага Францішка Ельскага
* Францішак (1772—1829), генэрал літоўскай артылерыі (1793)

Спачыў ў кляштары картузаў у Бярозе Картускай.

## Галерэя

Alaksandar Michał Sapieha. Аляксандар Міхал Сапега (J. Lampi, 1792).jpg|Я. Х. Лямпі, да 1793 г.
Alaksandar Michał Sapieha. Аляксандар Міхал Сапега (XVIII) (3).jpg|Копія з партрэта пэндзля Я. Х. Лямпі
Alaksandar Michał Sapieha. Аляксандар Міхал Сапега (XVIII) (4).jpg|Копія з партрэта пэндзля Я. Х. Лямпі 
Alaksandar Michał Sapieha. Аляксандар Міхал Сапега (XVIII) (2).jpg|Копія з партрэта пэндзля Я. Х. Лямпі


## Крыніцы

## Літаратура
* 
* 

## Вонкавыя спасылкі

Аляксандар Міхал
Катэгорыя:Абозныя вялікія літоўскія
Катэгорыя:Ваяводы полацкія
Катэгорыя:Маршалкі Трыбуналу Вялікага Княства Літоўскага
Катэгорыя:Канфэдэраты таргавіцкія